Mierdzine
Mierdzine (ka Mērdzene, Mērdzine või Mērzdene) on küla (vidējciems) Lätis Ludza piirkonnas, Mērdzene valla halduskeskus. Küla asub valla lõunaosas ja jääb endisest piirkonna keskusest Kārsavast 11 ja Riiast 294 kilomeetri kaugusele. XX sajandi algul oli see Ludza maakonda jääva Mihalova valla halduskeskus, selle venekeelne nimekuju oli Мярзинка. Aastail 2009–2021 kuulus küla Kārsava piirkonda. Aastal 2008 oli külas 383 elanikku, aastal 2020 aga 283 elanikku. Aastal 2022 oli elanikke 278.